b'\n_START_ARTICLE_\nBronius Simanavi\xc4\x8dius\n_START_SECTION_\nBiografija\n_START_PARAGRAPH_\nMok\xc4\x97si Ilgakiemio prad\xc5\xbeios, Garliavos vidurin\xc4\x97je mokykloje, Vilniaus vidurin\xc4\x97je mokykloje. Baig\xc4\x97 Vilniaus universiteto Teis\xc4\x97s fakultet\xc4\x85._NEWLINE_Dirbo darbininku, meistru, statybos in\xc5\xbeinieriumi, juriskonsultu, Kauno miesto savivaldyb\xc4\x97s Juridinio skyriaus ved\xc4\x97ju. 1996\xe2\x80\x932000 m. Socialin\xc4\x97s apsaugos ir darbo ministerijos Darbo santyki\xc5\xb3 skyriaus vir\xc5\xa1ininko pavaduotojas, 2001\xe2\x80\x932003 m. Teis\xc4\x97s ir personalo ved\xc4\x97jo pavaduotojas, nuo 2003 m. Lietuvos darbo rinkos mokymo tarnybos vyriausiasis specialistas._NEWLINE_Nuo 1989 m. Lietuvos socialdemokrat\xc5\xb3 partijos narys, 1989\xe2\x80\x931993 m. Kauno rajono skyriaus pirmininkas, 1989\xe2\x80\x931993 m. LSDP tarybos narys. 1995\xe2\x80\x932006 m. Teisingumo partijos steig\xc4\x97jas ir pirmininkas. 2001\xe2\x80\x932002 m. Lietuvos darbo federacijos pirmininko pavaduotojas. 2002\xe2\x80\x932004 m. Naujosios s\xc4\x85jungos tarybos ir tarybos prezidiumo narys.'